b'\n_START_ARTICLE_\nVelika nagrada Velike Britanije 2017.\n_START_PARAGRAPH_\nVelika nagrada Velike Britanije (slu\xc5\xbebeno:2017 Formula 1 Rolex British Grand Prix) utrka je bolida Formule 1. Odr\xc5\xbeana je 16. srpnja 2017. godine na Silverstoneu u Engleskoj. Bila je to deseta utrka sezone 2017.\n_START_SECTION_\nIzvje\xc5\xa1taj\n_START_PARAGRAPH_\nFinac Valtteri Bottas u Mercedesu, odvezao je najbr\xc5\xbea vremena u petak na prva dva slobodna treninga. Nakon \xc5\xa1to je bio najbr\xc5\xbei na tre\xc4\x87em treningu, Britanac Lewis Hamilton osvojio je prvo startno mjesto. Drugo i tre\xc4\x87e mjesto pripalo je Kimiju R\xc3\xa4ikk\xc3\xb6nenu i Sebastianu Vettelu u Ferrariju. \xc4\x8cetvrti je bio Bottas, koji je zbog kazne od pet mjesta na gridu startao deveti. Australac Daniel Ricciardo u Red Bullu, imao je problema sa bolidom u tre\xc4\x87oj kvalifikacijskoj rundi. Belgijac Stoffel Vandoorne, prvi put ove sezone je bio bolji od mom\xc4\x8dadskog kolege Fernanda Alonsa. Kvalifikacije su vo\xc5\xbeene po laganoj ki\xc5\xa1i._NEWLINE_Hamilton je vodio od po\xc4\x8detka do kraja i stigao do pete pobjede na ovoj stazi. Start utrke odgo\xc4\x91en je za jedan dodatan formacijski krug nakon \xc5\xa1to je Jolyon Palmer ve\xc4\x87 nakon nekoliko zavoja prakirao svoj bolid pokraj staze zbog problema na pogonskoj jedinici. Vettel je imao lo\xc5\xa1 start, te je izgubio poziciju od Maxa Verstappena, kojeg je kasnije u utrci pretekao kroz bokseve. U prvom krugu do\xc5\xa1lo je do sudara voza\xc4\x8da Toro Rossa, \xc5\xa0panjolca Carlosa Sainza i Rusa Daniila Kvyata, nakon \xc4\x8dega je Sainz odustao. Bottas, koji se probijao sa devetog mjesta na startu, oti\xc5\xa1ao je u boks po promjenu guma ne\xc5\xa1to kasnije od ostalih, kada se nalazio na drugom mjestu iza Hamiltona. Vratio se na stazu na \xc4\x8detvrtom mjestu, a ubrzo je pretekao Vettela. Pred sam kraj utrke, Bottas je sustigao i pretekao R\xc3\xa4ikk\xc3\xb6nena koji je zbog problema sa prednjom lijevom gumom oti\xc5\xa1ao u boks dva kruga prije kraja utrke. Verstappen je dobio poziv da u\xc4\x91e u boks odmah nakon \xc5\xa1to je eksplodirala guma Fincu. Samo krug kasnije, Vettelu je tako\xc4\x91er eksplodirala prednja lijeva gume, te je Nijemac u posljednjem krugu sa 3. mjesta pao na 7. mjesto. Odli\xc4\x8dnu utrku odvezao je Ricciardo, koji se nakon starta sa za\xc4\x8delja probio nekoliko pozicija naprijed, da bi onda izletio sa staze i ponovo morao krenuti sa samog za\xc4\x8delja, utrku zavr\xc5\xa1io na 5. mjestu iza mom\xc4\x8dadskog kolege.'